માંડવીના નગરપાલિકાના વિરોધપક્ષના નેતા કૃપાકિરણ પટેલ છેલ્લા ચાર દિવસથી તાલુકા સેવા સદન કચેરી બહાર આમરણાંત ઉપવાસ પર બેઠા છે. માંડવી નગરમાં થયેલા ગેરકાયદેસર બાંધકામ, માંડવી નગરના ગેટ પાસે બનાવવામાં આવેલા રિદ્ધિ સિદ્ધી કોમ્પ્લેક્ષમાં બાંધકામ સમયે બેઝમેન્ટને પાર્કિંગ માટે બનાવવામાં આવ્યો હતો. જોકે ૨ વર્ષ પહેલા બિલ્ડર દ્વારા આ બેઝમેન્ટમાં દુકાનો બનાવી દેવાતા હાલ કોમ્પ્લેક્ષમાં રેહતા પરિવારો માટે પાર્કિંગની મોટી સમસ્યા ઉદભવી છે. જોકે આ બાબતે વિરોધ પક્ષના નેતા દ્વારા નગર પાલિકાના ચીફ ઓફિસર, મામલતદાર તેમજ જીલ્લા કલેકટરને પણ રજૂઆત કરવામાં આવી છે અને કલેકટર દ્વારા આ બાંધકામને દુર કરવા માટેના આદેશ પણ અપાય છે પરંતુ સ્થાનિક તંત્ર દ્વારા કોઈ કામગીરીના કરાતા આખરે વિરોધ પક્ષના નેતા છેલ્લા ચાર દિવસથી તાલુકા સેવા સદન બહાર આમરણાંત ઉપવાસ પર બેઠા છે